फी उत्थूं दे सारें कशा बड्डे रईस दे घर रुट्टी खादी गेई, ते फी थोड़ा चिर अराम करने दे बाद जंगलात दे ठेकेदार उनें गी अपने ठकाने पर लेई गे। उंदे कम्में दा मुआईना करदे-करदे सूरज घरोन लगा। ठंडी ब्हा झुल्लन लगी। चार-पंज कारां काफले दी सूरत इच अह्रबल आबशार आले पासै टुरी पेइयां, जित्थै राती रौह्ने दा बंदोबस्त हा। उत्थैं पुज्जदे गै जैसिंह ठेकेदारै कन्ने डाक बंगले दे अंदरूनी कमरे च बेहियै स्हाब-कताब करन लगा। ते रौनकसिंह तृप्ता गी लेइयै आबशार दिक्खन टुरी पेआ।